CELEX: 62015TN0052
Language: mt
Date: 2015-02-04 00:00:00
Title: Kawża T-52/15: Rikors ippreżentat fl-4 ta’ Frar 2015 – Sharif University of Technology vs Il-Kunsill

27.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/52
            
         Rikors ippreżentat fl-4 ta’ Frar 2015 – Sharif University of Technology vs Il-Kunsill
   (Kawża T-52/15)
   (2015/C 138/70)
   Lingwa tal-kawża: l-Ingliż
   
      Partijiet
   
   
      Rikorrenti: Sharif University of Technology (Tehran, l-Iran) (rappreżentant: M. Happold, barrister)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla l-Anness għad-Deċiżjoni tal-Kunsill 2014/776/PESK, l-Anness II għad-Deċiżjoni tal-Kunsill 2010/413/PESK, l-Anness għar-Regolament ta’ Implimentazzjoni tal-Kunsill (UE) Nru 1202/2014, u l-Anness IX għar-Regolament tal-Kunsill (UE) Nru 267/2012, sa fejn jikkonċernaw lir-rikorrenti;
            
         
               —
            
            
               tagħti kumpens għad-danni għar-reputazzjoni tagħha kkawżati minħabba l-aġir tal-Kummissjoni; u
            
         
               —
            
            
               tikkundanna lill-Kunsill għall-ispejjeż tar-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti titlob l-annullament tal-Anness għad-Deċiżjoni tal-Kunsill 2014/776/PESK (1), tal-Anness II għad-Deċiżjoni tal-Kunsill 2010/413/PESK (2), tal-Anness għar-Regolament ta’ Implimentazzjoni tal-Kunsill (UE) Nru 1202/2014 (3), u tal-Anness IX għar-Regolament tal-Kunsill (UE) Nru 267/2012 (4), sa fejn jikkonċernaw lir-rikorrenti.
   Insostenn tar-rikors tagħha, ir-rikorrenti tinvoka erba’ motivi.
   L-ewwel motiv ibbażat fuq ksur, min-naħa tal-Kunsill, tad-drittijiet tad-difiża u tad-dritt għal protezzjoni ġudizzjarja effettiva tar-rikorrenti;
   It-tieni motiv ibbażat fuq żbalji manifesti ta’ evalwazzjoni min-naħa tal-Kunsill fir-rigward tal-adozzjoni min-naħa tiegħu ta’ miżuri restrittivi kontra r-rikorrenti;
   It-tielet motiv ibbażat fuq ksur, min-naħa tal-Kunsill, tad-dritt ta’ proprjetà tar-rikorrenti u tal-prinċipju ta’ proporzjonalità;
   Ir-raba’ motiv ibbażat fuq użu ħażin ta’ poter min-naħa tal-Kunsill meta adotta miżuri restrittivi kontra r-rikorrenti.
   
      (1)  Deċiżjoni tal-Kunsill 2014/776/PESK, tas-7 ta’ Novembru 2014, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 325, p. 19)
   
      (2)  Deċiżjoni tal-Kunsill 2010/413/PESK, tas-26 ta’ Lulju 2010, dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (ĠU L 195, p. 39)
   
      (3)  Regolament ta’ Implimentazzjoni tal-Kunsill (UE) Nru 1202/2014, tas-7 ta’ Novembru 2014, li jimplimenta r-Regolament (UE) Nru 267/2012 dwar miżuri restrittivi kontra l-Iran (ĠU L 325, p. 3)
   
      (4)  Regolament tal-Kunsill (UE) Nru 267/2012, tat-23 ta’ Marzu 2012, dwar miżuri restrittivi kontra l-Iran u u li jħassar ir-Regolament (UE) Nru 961/2010 (ĠU L 88, p. 1 )